मोचन
मोचन या इस्केपमेंट (escapement) एक यंत्रावली (मेकेनिज्म) है जो यांत्रिक घड़ियों में प्रयुक्त होता है। यह दोलनी गति को चक्रीयगति में बदल देता है। समयमापन की भाषा में, मोचन दो काम करता है- (१) इम्पल्स ऐक्सन (impulse action) : समयमापी अवयव को ऊर्जा देना ताकि घर्षण से नष्ट ऊर्जा की भरपाई होती रहे अर्थात् समयमापी बिना रूके चलता रहे। (२) लॉक करना (locking action) : समयमापी अवयव के दोलनों को गिनना; अर्थात् अपनी गति समयमापी की गति के अनुरूप करना घड़ियों में आने वाली 'टिक-टिक' ध्वनि का स्रोत मोचन ही है। इसका विकास सन् १७१५ के आसपास जॉर्ज ग्राहम ने किया। मोचन में दांतेदार पहियों (गीयरों) की एक शृंखला होती है जो किसी ऊर्जास्रोत (जैसे स्प्रिंग, भार आदि) से जुड़ी होती है।